Eitt lesarabræv, sum frá byrjan til enda byggir á eitt álop á Javnaðarflokkin, kryddrað við ósannindum og mistulkingum. Fyrst nevnir hann yvirtøkur og fastfrysting, sum Javnaðarflokkurin nú fremur saman við Tjóðveldi og Framsókn. Her skal eg stutt viðmerkja, at vit saman við Sambandsflokkinum fastfrysti blokkin undir fyrra ABC-samgonguni. Her má so vísa til álitið frá 27. febr. 2010, har ein samd nevnd við tveimum umboðum fyri Sambandsflokkin, nevniliga Helga Abrahamsen og Jaspuri Vang sigur: "Nevndin hevur gjørt av at nýta stuttar, yvirskipaðar orðingar til tess at tryggja, at skipanin verður liðilig og væl egnað at tillaga seg broyttum umstøðum. Hetta er orsøkin til, at viðmerkingar ikki eru til tær einstøku lógargreinarnar. Ikki óvæntað kemur Edmund so við ræðslukampanjuni um, at onnur nú gambla við rættindum føroyinga. Hetta skal ivaleyst skiljast so, sum eisini núverandi formaður Sambandsfloksins hevur verið frammi og sagt, at rættindi, vit í dag eiga í samstarvi við danir, fara at hvørva. Hetta er beinleiðis ósatt, tí als einki verður broytt hesum viðvíkjandi við nýggju Stjórnarskipanini. Eg ivist heldur ikki í, at við søguni í huga, so verður Sambandsflokkurin besti verji av nýggju Stjórnarskipanini, tá nakað av tí er fráliðin. Jóannes Eidesgaard Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg